CELEX: 32016R1761
Language: lv
Date: 2016-09-28 00:00:00
Title: Komisijas Īstenošanas regula (ES) 2016/1761 (2016. gada 28. septembris) par atsevišķu preču klasifikāciju kombinētajā nomenklatūrā

4.10.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 269/9
               
            KOMISIJAS ĪSTENOŠANAS REGULA (ES) 2016/1761
      (2016. gada 28. septembris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 28. septembrī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Ar bateriju darbināma iekārta (tā saucamais “videoskops”), kas sastāv no:
                     
                                 —
                              
                              
                                 kontroles vienības, kurā ir kursorsvira, ierakstīšanas ierīce, atmiņas kartes ligzda un LCD displejs, kura izmērs pa diagonāli ir aptuveni 9 cm (3,5 collas),
                              
                           
                                 —
                              
                              
                                 elastīga 3 m gara elektrokabeļa ar diametru aptuveni 7 mm,
                              
                           
                                 —
                              
                              
                                 kameras,
                              
                           
                                 —
                              
                              
                                 LED spuldzēm.
                              
                           Iekārta ir galvenokārt paredzēta tehniskai dobumu apskatei. Tā spēj uzņemt un ierakstīt videoattēlu. Attēlus var skatīt reāllaikā.
                     Skatīt attēlu (*).
                  
                  
                     8525 80 91 
                  
                  
                     Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 4. piezīmi un KN kodu 8525 , 8525 80  un 8525 80 91  formulējumu.
                     Klasificēšana pie mērīšanas vai kontroles ierīcēm, palīgierīcēm un iekārtām pozīcijā 9031  nav iespējama, jo iekārta nav paredzēta dobumu pārbaudei vai mērīšanai, bet gan attēlu uzņemšanai un to konvertēšanai elektriskajā signālā, kas ierakstīts videoattēla veidā (skatīt arī Harmonizētās sistēmas skaidrojumus par pozīciju 8525 ).
                     Iekārta sastāv no atsevišķām sastāvdaļām, kas ir savstarpēji saistītas un kas paredzētas, lai kopā veiktu skaidri definētu funkciju, kas ietverta kādā no 84. vai 85. nodaļas pozīcijām. Ņemot vērā objektīvās īpašības, iekārtas funkcija ir videoattēlu uzņemšana un ierakstīšana. Tādēļ klasifikācija pozīcijā 8528  pie monitoriem nav iespējama.
                     Tādējādi iekārta jāklasificē ar KN kodu 8525 80 91  pie videokamerām, kas spēj ierakstīt tikai ar televīzijas kameru uzņemtu skaņu un attēlus.
                  
               
            (*)  Attēls pievienots tikai informācijai.